ဦးဘသော် ဆိုတဲ့ စာရေး ဆရာကြီးဟာ ဆရာကြီးမှိုင်းရဲ့ လေးချိုးတွေကို ဗြန်းဗြန်းကွဲ ရသူပါ။ လုပ်သား ပြည်သူ့ နေ့စဉ် သတင်းစာ (အင်္ဂလိပ်စာ) မှာ အယ်ဒီတာချုပ် လုပ်သွားတဲ့ ဆရာကြီး ဦးခင်မောင်လတ်နဲ့ ဦးဘသော် တို့ဟာ ညီအကိုတွေပေါ့။ ဦးခင်မောင်လတ်ရဲ့ ဇနီးက ဒေါ်ခင်မျိုးချစ်ပေါ့။ ဒီးဒုတ် ဦးဘချိုရဲ့ ဇနီး ဒေါ်လှမေနဲ့ အတူ မြန်မာ အမျိုးသမီး အသင်းကို ဖွဲ့စည်း တည်ထောင်ပြီး ၁၉၃၈ ခုနှစ် ကျောင်းသား သပိတ်ကြီးမှာ ဝင်ရောက် ကူညီလို့ ဒဏ်ရာတောင် ရခဲ့ပြီး သွေးစွန်း ခံရဖူးပါတယ်။ သား ဒေါက်တာ ခင်မောင်ဝင်း၊ ချွေးမ ရွှေရည်ဝင်း၊ မြေး မိမိဝင်း တို့လဲ စာရေး ဆရာတွေ ဖြစ်နေကြ ပြီလေ။ အမေရိကားက မိုးမခ အသံ မောင်ရစ် ဆိုတာလဲ ဒေါ်စန်းစန်းရဲ့ တူပေါ့။